พอดีมีอาการเลือดออกิดปกติมาตั้งแต่เดือน กรกฎาคม เคยขูดมดลูกไปแล้ว 1 ครั้ง ตัดชิ้นเนื้อตรวจไม่พบมะเร็ง แต่อาการเลือดออกยังคงเป็นอยู่ ตอนแรกให้ยา provera มาทานแต่เลือดก็ยังคงไม่หยุด เลยเปลี่ยนเป็นยาDiane-35 แล้วบอกว่าอัลตร้าซาวด์ตรวจพบเนื้องอก แต่ขนาดยังเล็กอยู่ เหมือนจะบอกว่า 2.5 (ไม่รู้เราฟังผิดรึเปล่า) แต่บอกว่าเนื้องอกตัวนี้ไม่มีส่วนทำให้เลือดออก รบกวนคุณช่วยดูฟิล์มอัลตร้าซาวด์ให้หน่อยได้ไหมคะ อยากทราบขนาดเนื้องอก แล้วตำแหน่งที่ชัดเจน
สวัสดีค่ะ เลือดออกผิดปกติจากช่องคลอดที่ไม่ใช่รอบเดือน อาจเกิดจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนโดยเนื้องอกมดลูกเป็นสาเหตุที่พบได้ค่อนข้างบ่อย หากยังมีขนาดเล็ก แพทย์อาจจะยังไม่ได้ผ่าตัด แต่ให้ยาคุมมาเพื่อลดอาการเลือดออก และคอยอัลตราซาวน์ติดตามขนาดเนื้องอกเป็นระยะ หากต้องการทราบขนาดและตำแหน่งที่ชัดเจน สามารถถามแพทย์ที่ทำอัลตราซาวน์หรือสูติแพทย์ได้โดยตรงเลยค่ะการดูแลตัวเองเบื้องต้น งดมีเพศสัมพันธ์ไปก่อนในช่วงที่เลือดออกมาก ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์